
KELEIVIŲ PERVEŽIMO KAUNO MIESTE PASLAUGŲ CENTRALIZUOTO PIRKIMO 
PRELIMINARIOJI SUTARTIS 

202.. m. ______________   __ d.  Nr. _________ 
Kaunas

Perkančioji organizacija – Kauno miesto savivaldybės administracija (toliau – Užsakovas), įgyvendindama Kauno miesto savivaldybės tarybos 2022 m. gegužės 24 d. sprendimu Nr. T-254 „Dėl teisės atlikti centrinės perkančiosios organizacijos funkcijas suteikimo Kauno miesto savivaldybės administracijai ir viešajai įstaigai Kauno miesto poliklinikai“ jai suteiktas centrinės perkančiosios organizacijos teises, atstovaujama ..........................................., veikiančio (-ios) pagal ............................., ir konkurso laimėtojai : 
pirmasis tiekėjas – ..........................................................., atstovaujama (-as) ......................................., veikiančio (-ios) pagal .............................................................................................................................., 
antrasis tiekėjas – .........................................................., atstovaujama (-as) ......................................., veikiančio (-ios) pagal .............................................................................................................................., 
trečiasis tiekėjas – .........................................................., atstovaujama (-as) ......................................., veikiančio (-ios) pagal .............................................................................................................................. 
(toliau kartu vadinami Tiekėjais, o atskirai - Tiekėju), vadovaudamiesi Viešojo pirkimo komisijos 202.... m. ................................. d. posėdžio protokolu Nr. ............................. (toliau – Protokolas, Preliminariosios sutarties 2 priedas), sudarė šią preliminariąją sutartį (toliau – Preliminarioji sutartis). 

I SKYRIUS 
PAGRINDINĖS SĄVOKOS 

1. Preliminariojoje sutartyje, išskyrus atvejus, kai Preliminariojoje sutartyje aiškiai nurodyta arba iš konteksto aišku kas kita, vartojamos ir didžiąja raide rašomos šiame punkte apibrėžtos sąvokos: 
1.1. Atnaujintas tiekėjų varžymasis – Pagrindinės sutarties sudarymo procedūra, kurios metu Preliminariąją sutartį sudarę Tiekėjai atnaujina savo Pasiūlymus pagal Pirkėjo Centrinės viešųjų pirkimų informacinės sistemos (toliau – CVP IS) priemonėmis išsiųstą Kvietimą dalyvauti Atnaujintame tiekėjų varžymesi, kuriame nurodomas konkretus Paslaugų poreikis, ir Tiekėjai varžosi sudaryti Pagrindinę sutartį, pateikdami ne didesnius nei Preliminariosios sutarties įkainius atitinkamų Paslaugų teikimui. Dėl socialinio kriterijaus – sutartį faktiškai vykdysiančių įdarbintų asmenų darbo užmokesčio mėnesio medianos – varžomasi nebus, bus perkeliama reikšmė (balai), kuri buvo skirta atitinkamam Tiekėjui Konkurso metu ir kuri nurodyta Protokole (Preliminariosios sutarties 2 priedas). Atnaujintą tiekėjų varžymąsi pagal Preliminariojoje sutartyje nustatytą tvarką ir nustatytus objektyvius kriterijus, nustatančius, dėl kurių Paslaugų ir kurių sąlygų vyks Atnaujintas tiekėjų varžymasis, vykdo Pirkėjo komisija / Pirkėjo paskirtas asmuo (pirkimo organizatorius) ar, esant poreikiui, – Pirkėjo įgaliota Užsakovo padalinio komisija / padalinio darbuotojas (pirkimo organizatorius). 
1.2. Konkursas – Užsakovo 202.... m. ............................ d. paskelbtas keleivių pervežimo Kauno mieste paslaugų centralizuoto pirkimo atviras konkursas (pirkimo Nr. ......................................). 
1.3. Konkurso sąlygos – Užsakovo 202... m. .......................... d. paskelbto keleivių pervežimo Kauno mieste paslaugų centralizuoto pirkimo atviro konkurso dokumentai (pirkimo ID ..........................., nuoroda į paskelbtus dokumentus................).
1.4. Kvietimas į Atnaujintą tiekėjų varžymąsi (toliau – Kvietimas) – Pirkėjo CVP IS priemonėmis Tiekėjams pateiktas prašymas dalyvauti Atnaujintame tiekėjų varžymesi ir pateikti atnaujintą Pasiūlymą dėl konkrečios Pagrindinės sutarties sudarymo pagal Preliminariojoje sutartyje ir Kvietime nurodytus reikalavimus (Kvietimo forma pateikiama 3 priede).
[bookmark: _Hlk232060582]1.5. Mediana – Vadovaujantis Informacijos apie darbuotojų, vykdančių viešojo pirkimo ar pirkimo sutartis, darbo užmokesčio mėnesio medianą teikimo tvarkos aprašu, patvirtintu Lietuvos Respublikos Vyriausybės 2019 m. lapkričio 6 d. nutarimu Nr. 1104 „Dėl Informacijos apie darbuotojų, vykdančių viešojo pirkimo ar pirkimo sutartis, darbo užmokesčio mėnesio medianą teikimo tvarkos aprašo patvirtinimo“ Nurodytiems darbuotojams mokamo darbo užmokesčio mėnesio mediana skaičiuojama neatsižvelgiant į faktiškai Nurodyto darbuotojo dirbtą laikotarpį atitinkamą mėnesį. Nurodytiems darbuotojams mokamu darbo užmokesčiu laikomos jų draudžiamosios pajamos, gautos iš jų draudėjo. Nurodytiems darbuotojams Pagrindinės sutarties vykdymo metu mokama mėnesio darbo užmokesčio mediana turi būti ne mažesnė nei nurodyta Tiekėjo Pasiūlyme (Preliminariosios sutarties 2 priedas) ir Protokole, jei Tiekėjui už socialinį (kokybinį) kriterijų buvo paskirta daugiau kaip 0 balų. Jeigu Preliminariosios sutarties/Pagrindinės sutarties vykdymo metu Lietuvos Respublikos Vyriausybės nustatyta minimali mėnesinė alga padidinama, Mediana nurodyta Tiekėjo Pasiūlyme (Preliminariosios sutarties 2 priede) ir Protokole, jei Tiekėjui už socialinį (kokybinį) kriterijų buvo paskirta daugiau kaip 0 balų, nuo naujos minimalios mėnesinės algos įsigaliojimo dienos turi būti padidinama tokiu pačiu absoliučiu dydžiu eurais, kokiu padidėjo minimali mėnesinė alga, palyginti su pasiūlymų pateikimo termino paskutinę dieną (o jei jau buvo atliktas Medianos patikslinimas – vėliausio pakeitimo metu) galiojusia minimalia mėnesine alga. Perskaičiuota Mediana įforminama susitarimu tarp Užsakovo ir atitinkamo Tiekėjo, kuriam už socialinį (kokybinį) kriterijų buvo paskirta daugiau kaip 0 balų ir taikoma nuo naujos minimalios mėnesinės algos įsigaliojimo dienos, nepriklausomai nuo to, kada pasirašytas susitarimas, t.y., tokiu atveju, atitinkamas Tiekėjas, jei Tiekėjui už socialinį (kokybinį) kriterijų buvo paskirta daugiau kaip 0 balų įgyja pareigą Nurodytiems darbuotojams Pagrindinės sutarties vykdymo metu mokėti mėnesio darbo užmokesčio medianą ne mažesnę nei atitinkamai padidintą dėl  minimalios mėnesinės algos padidėjimo.  
1.6. Neatnaujintas tiekėjų varžymasis – Pagrindinės sutarties sudarymas Preliminariosios sutarties pagrindu ir joje nustatytomis sąlygomis (nekeičiant Preliminariosios sutarties Paslaugų įkainių ir perkeliant reikšmę (balus) už Medianą) ir tvarka nevykdant Atnaujinto tiekėjų varžymosi, o kviečiant Pagrindinę sutartį sudaryti tą iš Preliminariąją sutartį sudariusių Tiekėjų, kurio ekonominio naudingumo balas pagal ekonomiškai naudingiausio pasiūlymo nustatymo taisykles, nurodytas Konkurso sąlygose, yra didžiausias.
1.7. Nepriimtinas pasiūlymas – pasiūlymas, atitinkantis vieną ar kelis iš šių požymių: 
1.6.1. pasiūlymas neatitinka Pirkėjo Kvietime ir Preliminariojoje sutartyje nustatytų reikalavimų, įskaitant reikalavimus dėl tiekėjo pašalinimo pagrindų, kvalifikacijos, Tarybos reglamente (ES) 2022/576 nustatytų sąlygų nebuvimo; 
1.6.2. jame pasiūlyti įkainiai viršija Preliminariosios sutarties įkainius (atitinkamo Tiekėjo Konkurso pasiūlyme); 
1.6.3. pasiūlymas gautas pavėluotai; 
1.6.4. dėl pasiūlymo Pirkėjas ar Užsakovas turi įrodymų apie neleistino susitarimo ar korupcijos atvejus. 
1.8. Netinkamas pasiūlymas – Pasiūlymas, kuris neatitinka pirkimo dalyko ir be esminių pakeitimų negalėtų patenkinti Kvietime ir Preliminariojoje sutartyje nustatytų pirkimo dalykui keliamų Pirkėjo poreikių ir reikalavimų. 
1.9. Nurodyti darbuotojai – Pirkėjo nurodytas užduotis faktiškai atliksiantys Tiekėjo įdarbinti darbuotojai, įskaitant ir subtiekėjų įdarbintus darbuotojus, tai yra keleivių pervežimo paslaugas faktiškai teiksiantys darbuotojai (vairuotojai), kurių sąrašas turi būti pateikiamas Pirkėjui ne vėliau kaip per 3 (tris) darbo dienas nuo Pagrindinės sutarties įsigaliojimo, kaip reikalaujama Preliminariosios sutarties 49.2 papunktyje, tuo atveju, jei Tiekėjui už socialinį (kokybinį) kriterijų buvo paskirta daugiau kaip 0 balų. 
Sąraše turi būti nurodyta Nurodytiems darbuotojams siūlomo mokėti darbo užmokesčio mėnesio mediana, kuri buvo nurodyta Konkurso, kurio pagrindu buvo sudaryta Preliminarioji sutartis, Tiekėjo Pasiūlyme ir Protokole (Preliminariosios sutarties 2 priedas), arba jeigu Preliminariosios sutarties/Pagrindinės sutarties vykdymo metu Lietuvos Respublikos Vyriausybės nustatyta minimali mėnesinė alga buvo padidinta - tokiu pačiu absoliučiu dydžiu eurais, kokiu padidėjo minimali mėnesinė alga, padidinta Nurodytiems darbuotojams siūlomo mokėti darbo užmokesčio mėnesio mediana.
1.10. Pagrindinė sutartis – Preliminariosios sutarties pagrindu ir joje nustatyta tvarka tarp Pirkėjo ir vieno iš Tiekėjų (arba vienintelio Tiekėjo, jei Preliminarioji sutartis sudaryta su 1 tiekėju) sudaroma sutartis dėl Paslaugų teikimo. Pagrindinė sutartis Preliminariosios sutarties pagrindu gali būti sudaryta ne vėliau kaip iki Preliminariosios sutarties galiojimo termino pabaigos, tačiau pati Pagrindinė sutartis gali galioti ir ilgiau. Pagrindinės sutarties projektas pateikiamas 1 priede. 
1.11. Pasiūlymas – vadovaujantis Konkurso sąlygomis kiekvieno iš Tiekėjų parengtas ir Užsakovui / Pirkėjui nustatyta tvarka pateiktas įpareigojantis Tiekėjo pasiūlymas. Priklausomai nuo konteksto Pasiūlymas taip pat yra kiekvieno iš Tiekėjų Atnaujinto tiekėjų varžymosi metu pateiktas pasiūlymas, neprieštaraujantis Preliminariosios sutarties sąlygoms.
1.12. Paslaugos – keleivių pervežimo Kauno mieste paslaugos, kurios atitinka techninės specifikacijos reikalavimus (Preliminariosios sutarties 2 priedas) ir kurios turi būti teikiamos pagal Pagrindines sutartis (Preliminariosios sutarties 1 priedas), sudarytas vadovaujantis Preliminariosios sutarties sąlygomis. 
1.13. Pirkėjas - Kauno miesto savivaldybės administracija ir jai pavaldžios biudžetinės ir viešosios įstaigos, turinčios teisę sudaryti Pagrindines sutartis.
1.14. Preliminarioji sutartis – tarp Užsakovo ir Lietuvos Respublikos viešųjų pirkimų įstatymo (toliau – VPĮ) nustatyta tvarka atrinktų Tiekėjų sudaryta sutartis, kurios tikslas – nustatyti sąlygas, taikomas Pagrindinėms sutartims, kurios bus sudarytos Preliminariosios sutarties galiojimo laikotarpiu. Preliminarioji sutartis bus vykdoma iš dalies atnaujinant Tiekėjų varžymąsi. 
1.15. Preliminariosios sutarties įkainiai – Tiekėjo Konkurso metu Pasiūlyme pasiūlyti, Preliminariosios sutarties 2 priede nurodyti Paslaugų įkainiai (eurais be pridėtinės vertės mokesčio (toliau – PVM) ir PVM dydis (jei taikomas). 
1.16. Subtiekėjas – Tiekėjo pasirinktas ar paskirtas subjektas, kuris gali būti pasitelkiamas Pagrindinei sutarčiai vykdyti. Visi subtiekėjai (tiek tie, kurių pajėgumais, siekiant atitikti kvalifikacijos reikalavimus, remiamasi, tiek tie, kurių pajėgumais nesiremiama, bet kurie tiesiogiai prisideda prie Pagrindinės sutarties vykdymo) turi būti nurodyti Preliminariosios sutarties pridedamame sąraše (ir atitinkamai prie Pagrindinės sutarties pridedamame sąraše, jei jie teiks Paslaugas vykdant konkrečią Pagrindinę sutartį). Jei atskira nuostata taikoma ne visiems subtiekėjams, o tik subtiekėjui, kurio pajėgumais remiamasi, taip ir nurodoma. Jei išskyrimo nėra, laikoma, kad nuostata taikoma visiems subtiekėjams – tiek tiems, kurių pajėgumais, siekiant atitikti kvalifikacijos reikalavimus, remiamasi, tiek tiems, kurių pajėgumais nesiremiama.
1.17. Šalis (Šalys) – Užsakovas ir (arba) visi Tiekėjai, Užsakovas ir (arba) dalis Tiekėjų arba teisėti jų teisių perėmėjai, veikiantys asmeniškai arba per tinkamai įgaliotus atstovus. 
1.18. Tretieji asmenys – visi Preliminariosios sutarties Šalimis nesantys asmenys.
1.19. Užsakovas – Kauno miesto savivaldybės administracija, kuri atlieka centralizuoto Konkurso procedūras ir sudaro Preliminariąją sutartį su laimėjusiais Tiekėjais. 
1.20. Užsakovo nurodyta įstaiga – Kauno švietimo inovacijų centras, kuris atliks Paslaugų kontrolės funkcijas, tai yra Pirkėjai, atsiradus Paslaugų poreikiui, prieš atlikdami Neatnaujinto tiekėjų varžymosi ar Atnaujinto tiekėjų varžymosi procedūrą, turės suderinti su šia įstaiga, kad nebūtų viršyta pradinės Preliminariosios sutarties vertė, nurodyta Sutarties 19 punkte. Kauno švietimo inovacijų centras kaip Pirkėjas taip pat sudarys Pagrindinę sutartį dėl antros klasės mokinių vežiojimo į baseinus įgyvendinant mokymo plaukti programą.
2. Preliminariojoje sutartyje, kur tinka pagal kontekstą, neapibrėžtos sąvokos aiškinamos vadovaujantis Konkurso sąlygomis ir atitinkamais teisės aktais. Nuorodos į skyrius, punktus, papunkčius ir priedus, išskyrus 1 priede daromas nuorodas, yra suprantamos kaip nuorodos į Preliminariosios sutarties skyrius, punktus, papunkčius ir priedus, jei nenurodyta kitaip arba tai netinka pagal kontekstą. 
3. Nuorodos į skyrius, punktus, papunkčius ir priedus Pagrindinės sutarties projekte (Preliminariosios sutarties 1 priede) yra suprantamos kaip nuorodos į Pagrindinės sutarties skyrius, punktus, papunkčius ir priedus, jei nenurodyta kitaip arba tai netinka pagal kontekstą.
4. Preliminarioji sutartis turi būti aiškinama vadovaujantis teisės aktais kartu su Konkurso sąlygomis ir Tiekėjų pateiktais Pasiūlymais. Jei po Preliminariosios sutarties sudarymo bus nustatyti bet kokie neatitikimai tarp Preliminariosios sutarties nuostatų, Konkurso sąlygų ir (ar) Pasiūlymų turinio, Preliminarioji sutartis visų pirma bus aiškinama vadovaujantis Konkurso sąlygomis ir Preliminariosios sutarties (kurios projektas yra Konkurso sąlygų sudedamoji dalis) nuostatomis ir tik po to Pasiūlymų turiniu. 

II SKYRIUS 
ŠALIŲ PAREIŠKIMAI IR GARANTIJOS 

5. Kiekviena Šalis pareiškia ir garantuoja, kad: 
5.1. ji yra teisėtai įsteigtas ir veikiantis juridinis asmuo, sudarydama Preliminariąją sutartį ji nepažeidžia savo įstatų, veiklos dokumentų ir (ar) teisės aktų; fizinis asmuo, sudarydamas Preliminariąją sutartį, nepažeidžia teisės aktų;
5.2. Preliminariosios sutarties sudarymas neprieštarauja jos su Trečiaisiais asmenimis sudarytoms sutartims ir (ar) Trečiųjų asmenų atžvilgiu prisiimtiems vienašaliams įsipareigojimams; 
5.3. Preliminariojoje sutartyje nurodyti atstovai yra tinkamai įgalioti sudaryti Preliminariąją sutartį. 
6. Kiekvienas iš Tiekėjų pareiškia ir garantuoja, kad: 
6.1. jis turi visus leidimus, licencijas, darbuotojus, lėšas, žinias ir techninius pajėgumus, teisės aktų reikalaujamus ir reikalingus teisėtai ir tinkamai įvykdyti Preliminariąją sutartį ir Pagrindinę sutartį; 
6.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams, Tarybos reglamente (ES) 2022/576 nustatytų sąlygų nebuvimo reikalavimams ir tiekėjų kvalifikaciniams reikalavimams), dokumentai ir (ar) nurodymai, kuriuos Tiekėjas pateikė dalyvaudamas Konkurse, Preliminariosios sutarties ir (ar) Pagrindinės sutarties sudarymo metu ir (ar) pateiks jų vykdymo metu, yra tikri, teisingi ir neprieštarauja teisės aktų reikalavimams; 
6.3. jis, jo (jei jis yra juridinis asmuo) kita organizacija ar padalinys, vadovas, kitas valdymo ar priežiūros organo narys ar kitas asmuo, turintis teisę atstovauti Tiekėjui  ar jį kontroliuoti, jo vardu priimti sprendimą, nedaro įtakos jo veiklai ir sprendimų priėmimui ir nėra tiesiogiai ar netiesiogiai susiję su bet kuriuo kitu iš Tiekėjų, jo (jei jis yra juridinis asmuo) kita organizacija ar padaliniu, vadovu, kitu valdymo ar priežiūros organo nariu ar kitu asmeniu, turinčiu teisę atstovauti Tiekėjui ar jį kontroliuoti, jo vardu priimti sprendimą; 
6.4. Pagrindinę sutartį vykdys tik tokią teisę turintys asmenys; 
6.5. užtikrins kad Preliminariosios ir Pagrindinės sutarčių vykdymo metu Tiekėjo darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką Užsakovo sprendimams, gauti konfidencialios informacijos.
6.6. laikysis Lietuvos Respublikos teisės aktų nuostatų ir užtikrins, kad jų laikytųsi jo darbuotojai. Tiekėjas garantuoja  Pirkėjui nuostolių atlyginimą, jei Tiekėjas ar jo darbuotojai nesilaikytų Lietuvos Respublikos teisės aktų ir dėl to būtų pateikti kokie nors reikalavimai ar pradėti procesiniai veiksmai;


III SKYRIUS 
PRELIMINARIOSIOS SUTARTIES DALYKAS IR TEISINIAI SANTYKIAI 

7. Preliminariąja sutartimi Užsakovas ir kiekvienas iš Tiekėjų susitaria dėl tvarkos ir sąlygų, taikomų jos pagrindu ateityje Pirkėjų sudaromoms Pagrindinėms sutartims, kurios bus sudaromos Preliminariosios sutarties galiojimo laikotarpiu.
8. Preliminarioji sutartis sukuria teisinius santykius tarp kiekvieno iš Tiekėjų ir Užsakovo. Preliminarioji sutartis nesukuria teisinių santykių tarp Tiekėjų.
9. Preliminarioji sutartis neapriboja ir negali būti aiškinama kaip apribojanti Pirkėjų teisę laisvai nuspręsti nesudaryti Pagrindinės sutarties dėl Paslaugų pirkimo Preliminariojoje sutartyje nustatyta tvarka. 
10. Užsakovas negarantuoja Tiekėjams nuolatinio visų Paslaugų poreikio ir neatsako už Paslaugų kiekio pokytį (didėjimą arba mažėjimą). 
11. Preliminariosios sutarties galiojimo metu Pirkėjas turi teisę bendra teisės aktų nustatyta tvarka atlygintinai įsigyti Paslaugų ne iš Tiekėjų, o iš Trečiųjų asmenų tik tuo atveju, jei nė vienas iš Tiekėjų nesutinka ir (ar) faktiškai nesudaro Pagrindinės sutarties su Pirkėju dėl Paslaugų teikimo ir (ar) visų Atnaujintame tiekėjų varžymesi dalyvavusių Tiekėjų pasiūlytos per didelės Pirkėjui nepriimtinos kainos arba Paslaugas galima nusipirkti efektyvesniu būdu racionaliai naudojant tam skirtas lėšas. 

IV SKYRIUS 
PAGRINDINĖS SUTARTIES DALYKAS IR TEISINIAI SANTYKIAI 

12. Pagrindinės sutartys sudaromos dėl Paslaugų teikimo. 
13. Kiekvienas Pirkėjas Preliminariosios sutarties galiojimo laikotarpiu turi teisę sudaryti Pagrindinę sutartį ar keletą Pagrindinių sutarčių, laikydamasis Preliminariojoje sutartyje nustatytos tvarkos ir esant visoms šiame punkte nurodytoms sąlygoms:
13.1. yra Paslaugų poreikis; 
13.2. Pirkėjas yra suinteresuotas sudaryti Pagrindinę sutartį dėl Paslaugų pirkimo (Paslaugų teikimo); 
13.3. Preliminariosios sutarties galiojimo terminas nėra pasibaigęs ir (ar) Pradinės Preliminariosios sutarties vertė nėra išnaudota. 
14. Už Paslaugas sumoka Pirkėjas, sudaręs Pagrindinę sutartį. 
15. Tiekėjas turi teisę Paslaugoms teikti pasitelkti subteikėjus. 
[bookmark: _Hlk231286626]16. Tiekėjai atsako už subtiekėjų, jeigu tokie yra pasitelkiami, prievolių vykdymą. Ne vėliau negu Preliminarioji sutartis pradedama vykdyti, Tiekėjas turi pranešti Užsakovui tuo metu žinomų subtiekėjų pavadinimus, kontaktinius duomenis ir jų atstovus, privalo pateikti šių subtiekėjų Tarybos reglamente (ES) 2022/576 nustatytų sąlygų nebuvimą patvirtinančius duomenis (t.y., deklaraciją dėl 2014 m. liepos 31 d. Tarybos reglamente (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais (įskaitant (ES) 2022/576) nustatytų sąlygų nebuvimo, užpildytą pagal Konkurso specialiųjų pirkimo sąlygų 8 priede pateiktą formą. Kilus abejonių dėl (ne)atitikties Reglamento nuostatoms, Užsakovas gali prašyti pateikti dokumentus, įrodančius deklaracijoje pateiktų duomenų teisingumą), taip pat privalo informuoti apie minėtos informacijos pasikeitimus visu Preliminariosios sutarties vykdymo metu, įskaitant informaciją apie ketinamus pasitelkti naujus subteikėjus. Šios nuostatos nesilaikymas laikomas esminiu Preliminariosios sutarties sąlygų pažeidimu.
[bookmark: _Hlk231286903]17. Preliminariosios sutarties vykdymo metu Tiekėjai gali pakeisti (Užsakovui pareikalavus dėl objektyvių priežasčių, pvz., netinkamo Paslaugų teikimo – privalo pakeisti) subtiekėjus arba pasitelkti naujus.  Apie tai Tiekėjas turi informuoti Užsakovą, nurodydamas subtiekėjo pakeitimo ar pasitelkimo priežastis. Pakeisti ar nauji subtiekėjai privalo pateikti Preliminariajai sutarčiai vykdyti privalomus (jei tokių yra) atestatus, leidimus, licencijas, patirtį ir pan., pateikti Tarybos reglamente (ES) 2022/576 nustatytų sąlygų nebuvimą patvirtinančius dokumentus (deklaraciją dėl 2014 m. liepos 31 d. Tarybos reglamente (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais (įskaitant (ES) 2022/576) nustatytų sąlygų nebuvimo, užpildytą pagal Konkurso specialiųjų pirkimo sąlygų 8 priede pateiktą formą. Kilus abejonių dėl (ne)atitikties Reglamento nuostatoms, Pirkėjas gali prašyti pateikti dokumentus, įrodančius deklaracijoje pateiktų duomenų teisingumą), o jei keičiamas subtiekėjas, kurio pajėgumais Tiekėjas remiasi, privalo pateikti ir subtiekėjo pašalinimo pagrindų nebuvimą patvirtinančius dokumentus. Gavęs tokį pranešimą ir privalomus pateikti subtiekėjo dokumentus, Užsakovas kartu su Tiekėju, jei nėra subtiekėjo Tarybos reglamente (ES) 2022/576 nustatytų sąlygų, jei nėra ūkio subjekto, kurio pajėgumais remiamasi, pašalinimo pagrindų, o kiti privalomi pateikti subtiekėjo dokumentai yra tinkami, per 5 darbo dienas sudaro susitarimą dėl subtiekėjų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Subtiekėjas gali pradėti teikti Paslaugas tik Tiekėjui kartu su Užsakovu sudarius minėtą susitarimą. Tiekėjas negali vienašališkai keisti ar pasitelkti naujų subtiekėjų, apie tai neinformavęs Užsakovo ir tokio pakeitimo neįforminęs susitarimu dėl Sutarties pakeitimo.
[bookmark: _Hlk221546103]Jei pakeisto ar pasitelkto naujo subtiekėjo, ar esamo subtiekėjo padėtis atitinka Tarybos reglamente (ES) 2022/576 nustatytas sąlygas, arba jei pasitelkto subtiekėjo, kurio pajėgumais Tiekėjas remiasi, ar pakeisto ir (ar) esamo subtiekėjo, kurio pajėgumais Tiekėjas remiasi, padėtis atitinka bent vieną pagal VPĮ 46 straipsnį nustatytą pašalinimo pagrindą, Pirkėjas reikalauja, kad Tiekėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju.
Jei Tiekėjas neranda kito subtiekėjo (ūkio subjekto, kurio pajėgumais remiasi), neturinčio VPĮ 46 straipsnyje nustatytų pašalinimo pagrindų, ir (ar) subtiekėjo, dėl kurio nėra Tarybos reglamente (ES) 2022/576 nustatytų sąlygų, ir Užsakovui pareikalavus juos pakeisti Tiekėjas per Užsakovo nustatytą terminą nepakeičia tokio ūkio subjekto kitu, neturinčiu pašalinimo pagrindų, nurodytų VPĮ 46 straipsnyje, ir (ar) dėl kurio nėra Tarybos reglamente (ES) 2022/576 nustatytų sąlygų, Užsakovas turi teisę vienašališkai nutraukti Preliminariąją ir Pagrindinę sutartis su tokiu Tiekėju, nes tai laikoma esminiu Preliminariosios sutarties pažeidimu.
18. Pirkėjas gali tiesiogiai atsiskaityti su subtiekėjais. Apie šią galimybę Pirkėjas subtiekėją informuoja atskiru pranešimu per 3 (tris) darbo dienas nuo informacijos iš Tiekėjo apie pasitelkiamą subteikėją gavimo dienos. Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 3 (tris) darbo dienas informuoti Pirkėją. Tokiu atveju su Pirkėju, Tiekėju ir subtiekėju bus sudaroma trišalė sutartis, kurioje pateikiama tiesioginio atsiskaitymo su subteikėju tvarka, įskaitant teisę Tiekėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subteikėju pasirašymas nekeičia Tiekėjo atsakomybės dėl Preliminariosios sutarties vykdymo. 





V SKYRIUS 
PRELIMINARIOSIOS SUTARTIES KAINA, ĮKAINIAI 

19. Pradinės Preliminariosios sutarties vertė, lygi maksimaliai pirkimui skirtai lėšų sumai Konkurso sąlygose ir šioje sutartyje nurodytoms Paslaugoms įsigyti, yra 1140000 Eur be PVM 
Pirkimui skirta maksimali lėšų suma – 1379400 Eur su PVM 
20. Į pradinės Preliminariosios sutarties vertę neįskaičiuotos tos vertės, kurios gali atsirasti dėl peržiūros ir (ar) Paslaugų kiekio (apimties) keitimo taikymo, nurodyto šios sutarties 53 punkte ir atitinkamai VPĮ 89 straipsnio 1 dalies 2–5 punktuose ir 2 dalyje. 
21. Paslaugų teikimo įkainiai yra nurodyti Sutarties 2 priede (kiekvieno Tiekėjo pasiūlymas pridedamas atskirai). Užsakovas neįsipareigoja nupirkti Paslaugų už visą Preliminariosios sutarties 19 punkte nurodytą sumą – Pirkimui skirtą maksimalią lėšų sumą Eur su PVM. Preliminariosios sutarties pagrindu su Tiekėjais sudarytos atskiros Pagrindinės sutartys, kurių bendras užsakomų Paslaugų kiekis (apimtis) Preliminariojoje sutartyje nurodytais įkainiais negali viršyti Preliminariosios sutarties 19 punkte nustatytos sumos Eur su PVM.
22. Preliminariajai ir Pagrindinėms sutartims taikomas kainos apskaičiavimo būdas – fiksuoto įkainio kainodara. Preliminariosios sutarties įkainiai, nurodyti Preliminariosios sutarties 2 priede (kiekvieno Tiekėjo pasiūlyme), yra fiksuoti ir nustatyti visam Preliminariosios sutarties galiojimo laikotarpiui, išskyrus šioje sutartyje numatytus atvejus. Preliminariosios sutarties įkainiai turi būti atitinkamai pakeičiami Preliminariojoje sutartyje numatytais įkainio peržiūros atvejais. Į Preliminariosios sutarties įkainius be PVM yra įskaičiuoti visi mokesčiai, išskyrus PVM, ir visos su Paslaugų teikimu susijusios išlaidos, reikalingos tinkamai pagal Preliminariąją sutartį sudaromoms Pagrindinėms sutartims įgyvendinti. Tiekėjas neturi teisės reikalauti padengti jokių išlaidų, viršijančių Paslaugų įkainius.
23. Paslaugų kaina, kurią Pirkėjas turės sumokėti Tiekėjui, priklausys nuo faktiškai suteiktų Paslaugų kiekio vykdant Pagrindinę (-es) sutartį (-is).
24. Paslaugų įkainiai (be PVM) Preliminariosios sutarties galiojimo laikotarpiu gali būti peržiūrimi (perskaičiuojami) tokiomis sąlygomis ir tvarka:
24.1.  Paslaugų įkainių (be PVM) perskaičiavimas inicijuojamas rašytiniu Šalies prašymu. Bet kuri Preliminariosios sutarties Šalis Preliminariosios sutarties galiojimo metu turi teisę inicijuoti Paslaugų įkainių peržiūrą (keitimą), jeigu Vartotojų kainų indekso „CP0732  Keleivių vežimas keliais (P)“ pokytis (k), apskaičiuotas kaip nustatyta 24.1.4 papunktyje, viršija 7 procentus;
24.1.2. Atlikdamos Paslaugų įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Šiuos indeksus galima rasti (žingsniai): https://osp.stat.gov.lt/statistiniu-rodikliu-analize#/ pasirenkant: Ūkis ir finansai (makroekonomika)\Kainų indeksai, pokyčiai ir kainos\Vartotojų kainų indeksai (VKI), kainų pokyčiai, svoriai, vidutinės kainos\Vartotojų kainų indeksai\Vartotojų kainų indeksai (2025 m. – 100)\Lentelės parinktys\Europos individualaus vartojimo išlaidų pagal paskirtį klasifikatorius (ECOICOP2) \CP07 Transportas\CP073 Keleivinio transporto paslaugos\CP0732 Keleivių vežimas keliais (P)/Nurodomas laikotarpis; Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
24.1.3. Šalys privalo susitarime nurodyti  Vartotojų kainų indekso „CP0732  Keleivių vežimas keliais (P)“indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Preliminariosios sutarties kainą / Paslaugų įkainius, perskaičiuotą Preliminariosios sutarties Pradinės Sutarties vertę.
24.1.4. Nauja Preliminariosios sutarties kaina / Paslaugų įkainiai apskaičiuojami pagal žemiau pateiktą formulę: 
, kur a – kaina / įkainis (Eur be PVM) (jei peržiūra jau buvo atlikta, tai po paskutinio perskaičiavimo);
a1 – perskaičiuotas (pakeistas) įkainis / kaina (Eur be PVM);
k – pagal paskelbtą paslaugų kainų indeksą „CP0732  Keleivių vežimas keliais (P)“ apskaičiuotas kainų pokytis (padidėjimas arba sumažėjimas) (proc.).
 „k“ reikšmė skaičiuojama pagal formulę:
, (proc.), kur
Indnaujausias – kreipimosi dėl kainos/Paslaugų įkainių perskaičiavimo išsiuntimo kitai Šaliai dieną naujausias paskelbtas Vartotojų kainų indeksas „CP0732  Keleivių vežimas keliais (P)“
Indpradžia – laikotarpio pradžios datos (mėnesio) paskelbtas vartotojų kainų indeksas „CP0732  Keleivių vežimas keliais (P)“. 
Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Preliminarioji sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu  naudotos paskelbto atitinkamo indekso reikšmės mėnuo.
24.1.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno  skaitmens po kablelio, o apskaičiuotas įkainis „a1“ suapvalinamas iki dviejų  skaitmenų po kablelio.
24.1.6. Preliminariosios sutarties kaina / Paslaugų įkainiai peržiūrimas tik tai daliai, kuri nėra išpirkta, t. y., Paslaugoms, kurios nėra priimtos ir apmokėtos. Vėlesnė Preliminariosios sutarties kainos / įkainių peržiūra negali apimti laikotarpio, už kurį jau atlikta peržiūra.
24.1.7. Atlikus Preliminariosios sutarties įkainių perskaičiavimą, atitinkamai patikslinami (didėja arba mažėja)  Preliminariojoje Sutartyje numatytų įkainių be PVM dydis ir, esant poreikiui, patikslinama (didėja arba mažėja) Pradinės Preliminariosios sutarties vertė bei Preliminariosios sutarties kaina.
24.1.8. Jei Paslaugų teikimas vėluoja dėl Tiekėjo kaltės, uždelstų suteikti Paslaugų įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
[bookmark: _Hlk232068141]24.1.9. Šalis, siekianti Preliminariosios sutarties kainos / Paslaugų įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Preliminariosios sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija (nurodyti kitą Pirkėjo prašomą informaciją, dokumentaciją). Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje. Jei dėl objektyvių priežasčių, pvz., keistųsi klasifikatorius ir tokio indekso nebeliktų, o Valstybės duomenų agentūra atsisakytų pateikti duomenis pagal nurodytą, atskiru Šalių susitarimu indeksas galėtų būti pakeistas, bet tik į artimiausią nurodytam.
24.1.10. Perskaičiuota Preliminarios sutarties kaina/įkainiai (be PVM) įforminami rašytiniu Šalių susitarimu. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Paslaugų įkainį gavimo dienos.
24. 1.11. Susitarimu Šalys neturi teisės keisti procedūroje nurodytos tvarkos ar kitų Preliminariosios sutarties nuostatų, išskyrus, jei keitimas atliekamas pagal VPĮ nuostatas.
25. Paslaugoms taikytino PVM (jei taikomas) perskaičiavimas: 
25.1. bet kuriuo Preliminariosios sutarties galiojimo laikotarpiu, kai Lietuvos Respublikos teisės aktais pakeičiamas Paslaugoms taikomo PVM tarifo dydis; 
25.2. PVM pokyčio dydis yra proporcingas PVM tarifo pokyčio dydžiui; 
25.3. suinteresuota Šalis raštu kreipiasi į kitą Šalį dėl PVM tarifo perskaičiavimo. Preliminariosios sutarties įkainiai be PVM nekeičiami, atitinkamai perskaičiuojama tik PVM dalis. Susitarimai dėl Paslaugoms taikytino PVM perskaičiavimo įforminami raštu, Šalių suderinami ir laikomi sudėtine Preliminariosios sutarties dalimi;
25.4. pasikeitęs Paslaugoms taikomas PVM tarifas taikomas nuo naujo PVM tarifo įvedimo datos, nepriklausomai nuo to kada pasirašytas susitarimas.
Šio punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas Pasiūlymą ir tokiu atveju Paslaugoms taikomas PVM nebus keičiamas.
26. Preliminariosios sutarties 2 priede nurodytų Paslaugų preliminarių kiekių ir apimties didinimas galimas, neviršijant šios sutarties 19 punkte nurodytos sumos. 

VI SKYRIUS 
PAGRINDINIŲ SUTARČIŲ SUDARYMO TVARKA 

27. Preliminarioji sutartis vykdoma iš dalies atnaujinant tiekėjų varžymąsi:
27.1. kai Pagrindinė sutartis sudaroma Neatnaujinto tiekėjų varžymosi būdu; 
27.2. kai Pagrindinė sutartis sudaroma vykdant Atnaujinus tiekėjų varžymąsi.

28. Neatnaujinto tiekėjų varžymosi būdu Pagrindinė sutartis gali būti sudaroma tik vienu iš šių atvejų:
28.1. kai Preliminarioji sutartis sudaryta tik su 1 (vienu) Tiekėju;
28.2. kai Paslaugas būtina pradėti teikti skubiai, t. y. iki numatomos Paslaugų teikimo pradžios likus ne daugiau kaip 3 (trims) darbo dienoms, ir toks Paslaugų poreikis atsirado dėl objektyvių, iš anksto pagrįstai nenumatomų aplinkybių, dėl kurių Pirkėjas negalėjo Paslaugų poreikio suplanuoti ir Pagrindinės sutarties sudarymo procedūros pradėti anksčiau;
28.3. kai numatoma Pagrindinės sutarties vertė yra ne didesnė kaip 1 000 Eur su PVM.
Šiame punkte nustatytais atvejais Tiekėjas sudaryti Pagrindinę sutartį kviečiamas raštu – paštu arba elektroniniu paštu.
29. Atnaujinto tiekėjų varžymosi būdu Pagrindinė sutartis sudaroma, kai ketinama įsigyti Preliminariosios sutarties 2 priede nurodytų Paslaugų, tačiau Pirkėjas yra nustatęs, kad perkamų Paslaugų rinkos įkainiai yra žymiai mažesni, nei nurodyti Preliminariosios sutarties 2 priede, ir tikėtina, kad dalyvauti Atnaujinto tiekėjų varžymosi procedūroje Tiekėjai pateiks ekonomiškai naudingesnius (mažesnių įkainių) Pasiūlymus, ir visais kitais atvejais, jei to pageidauja Pirkėjas. 
30. Pagrindinė sutartis su išrinktu Tiekėju sudaroma pagal Preliminariojoje sutartyje nurodytą 1 priedą. Pirkėjo sprendimu iki pasirašant Pagrindinę sutartį gali būti daromi neesminiai jos sąlygų pakeitimai ir (ar) papildymai palyginus su Preliminariosios sutarties 1 priede pateiktame Pagrindinės sutarties projekte nurodytomis sąlygomis, ir ši informacija Tiekėjams turi būti pateikiama kartu su Kvietimu, kai atliekamas Atnaujintas tiekėjų varžymasis, arba su kvietimu sudaryti Pagrindinę sutartį, kai ji sudaroma Neatnaujinto tiekėjų varžymosi būdu. Pagrindinė sutartis galioja, iki bus išnaudota Pagrindinėje sutartyje nurodyta pradinės Pagrindinės sutarties vertė, arba ne ilgiau nei Pagrindinėje sutartyje nurodytas jos galiojimo terminas arba iki Pagrindinės sutarties nutraukimo. 
31. Tiekėjas, CVP IS priemonėmis gavęs iš Pirkėjo kvietimą sudaryti Pagrindinę sutartį, kai atliekamas Atnaujintas tiekėjų varžymasis arba kvietimą el. paštu sudaryti Pagrindinę sutartį Neatnaujinto tiekėjų varžymosi būdu, privalo pasirašyti Pagrindinę sutartį (jei Pagrindinė sutartis sudaroma elektroninių ryšių priemonėmis – pasirašoma kvalifikuotu elektroniniu parašu, jei Pagrindinė sutartis sudaroma pasirašant popierinį dokumentą – pasirašoma ir patvirtinama antspaudu (jei antspaudą turėti privalo) ir vienas egzempliorius grąžinamas Pirkėjui). 
Nurodytus veiksmus Tiekėjas turi atlikti ne vėliau kaip per 3 (tris) darbo dienas nuo kvietimo sudaryti Pagrindinę sutartį gavimo dienos.
Kai Pagrindinė sutartis sudaroma Preliminariosios sutarties 28.2 punkte nustatytu skubos atveju, Tiekėjas Pagrindinę sutartį privalo pasirašyti per Pirkėjo kvietime nustatytą terminą, kuris nustatomas atsižvelgiant į konkrečią Paslaugų teikimo pradžios datą ir negali būti ilgesnis už laiką, likusį iki Paslaugų teikimo pradžios.
Jeigu Tiekėjas, kuriam pasiūlyta sudaryti Pagrindinę sutartį, atsisako ją sudaryti Pirkėjo pasiūlytomis sąlygomis arba nepasirašo Pagrindinės sutarties per nustatytą terminą, nepateikia tinkamo Pagrindinės sutarties įvykdymo užtikrinimo, jeigu jis reikalaujamas, laikoma, kad Tiekėjas atsisakė sudaryti Pagrindinę sutartį. Tokiu atveju Pirkėjas apie Tiekėjo atsisakymą sudaryti Pagrindinę sutartį informuoja Užsakovą. Tiekėjas, atsisakęs sudaryti Pagrindinę sutartį, privalo Užsakovo reikalavimu sumokėti 10 (dešimt) proc. nuo numatomos sudaryti pradinės Pagrindinės sutarties vertės be PVM dydžio baudą.
Jei pirmasis Tiekėjas atsisako sudaryti Pagrindinę sutartį, Pirkėjas siūlo kitam (eilės tvarka antrajam ar trečiajam) Tiekėjui pasirašyti Pagrindinę sutartį.
32. Prireikus Pirkėjas turi teisę sudaryti su Tiekėju (-ais) daugiau kaip vieną Pagrindinę sutartį.
33. Pirkėjas, atsiradus Paslaugų poreikiui, prieš atliekant Neatnaujinto tiekėjų varžymosi ar Atnaujinto tiekėjų varžymosi procedūrą, suderina su Užsakovo nurodyta įstaiga, kad nebūtų viršyta Preliminariosios sutarties 19 punkte nurodyta pradinės Preliminariosios sutarties vertė. 
34. Atlikęs Atnaujinto tiekėjų varžymosi procedūrą dėl Pagrindinės sutarties sudarymo, Pirkėjas ne vėliau kaip per 3 darbo dienas informuoja raštu minėtoje procedūroje dalyvavusius Tiekėjus apie priimtą sprendimą nustatyti laimėjusį Pasiūlymą, dėl kurio bus sudaroma Pagrindinė sutartis, ir nurodo Pasiūlymų eilę. Pirkėjas taip pat turi nurodyti priežastis, dėl kurių buvo priimtas sprendimas nesudaryti Pagrindinės sutarties (jei toks sprendimas būtų priimtas). 
35. Sudaręs Pagrindinę sutartį Pirkėjas: 
35.1. laimėjusio Tiekėjo Pasiūlymą, sudarytą Pagrindinę sutartį, jos pakeitimus (jei tokių bus), išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį Tiekėjų konkurencijai, ne vėliau kaip per 15 dienų nuo Pagrindinės sutarties sudarymo ar jos pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka turi paskelbti CVP IS; 
35.2. VPĮ 33 straipsnyje nustatyta tvarka paskelbia skelbimą apie Pagrindinės sutarties sudarymą, skelbimą apie Pagrindinės sutarties keitimą (jei keičiama) VPĮ 89 straipsnio 1 dalies 2 ir 3 punktuose nurodytais atvejais (taikoma, jei Pirkėjo sudaromų sutarčių vertė viršija tarptautinio pirkimo vertės ribą). 
36. Jeigu įvykdžius Preliminariosios sutarties 28 ar 29 punktuose numatytas procedūras Pagrindinė sutartis nesudaroma (pavyzdžiui, Atnaujinto tiekėjų varžymosi metu nebuvo gauta Pasiūlymų arba gauti visi Nepriimtini ir (ar) Netinkami pasiūlymai, kurie buvo atmesti, Tiekėjas atsisakė sudaryti Pagrindinę sutartį joje nurodytomis sąlygomis ir pan.), Pirkėjas turi teisę savo nuožiūra atlikti bet kurį iš toliau nurodytų veiksmų: 
36.1. pakartotinai organizuoti Preliminariosios sutarties 28 arba 29 punkte nurodytas procedūras;
36.2. organizuoti 28 arba 29 punkte nurodytas procedūras dėl didesnės ir (ar) mažesnės Paslaugų apimties; 
36.3. organizuoti pirkimą dėl tų pačių Paslaugų bendra teisės aktuose nustatyta tvarka. 

VII SKYRIUS 
PAGRINDINĖS SUTARTIES SUDARYMAS VYKDANT NEATNAUJINTĄ TIEKĖJŲ VARŽYMĄSI 

37. Pirkėjas, atsiradus Paslaugų poreikiui, atsižvelgdamas į Preliminariosios sutarties IV skyriuje atsiradusias sąlygas ir šios sutarties 28 punkto aplinkybes ir suderinęs su Užsakovo nurodyta įstaiga 33 punkte nustatyta tvarka, sudaryti Pagrindinę sutartį siūlo tam Tiekėjui, kurio ekonominio naudingumo balas pagal ekonomiškai naudingiausio pasiūlymo nustatymo taisykles, nurodytas Konkurso sąlygose, yra didžiausias. Tokiu atveju Tiekėjas sudaryti Pagrindinę sutartį kviečiamas el. paštu. Prieš sudarant Pagrindinę sutartį Tiekėjas turi patvirtinti, kad Europos bendrajame viešųjų pirkimų dokumente nurodyta informacija, informacija dėl Tarybos reglamente (ES) 2022/576 nustatytų sąlygų nebuvimo, kuri Konkurso metu pateikta pirkimą vykdžiusiai Kauno miesto savivaldybės administracijai, teikiant Pasiūlymą dėl Preliminariosios sutarties sudarymo, yra nepasikeitusi arba jei pasikeitusi, pateikti aktualią informaciją;
38. Pagrindinės sutarties priede nurodomi Preliminariosios sutarties 2 priede esantys atitinkamo Tiekėjo Paslaugų įkainiai, t.y., pridedamas Tiekėjo Konkurso Pasiūlymas. Kokybės kriterijaus reikšmė bus taikoma tokia, kokia Tiekėjui buvo skirta Konkurse (nurodyta Protokole). Jei Tiekėjui už socialinį (kokybinį) kriterijų buvo paskirta daugiau kaip 0 balų Tiekėjas privalės Pagrindinės sutarties vykdymo metu  Nurodytiems darbuotojams  mokėti mėnesio darbo užmokesčio medianą ne mažesnę nei nurodyta Tiekėjo Konkurso Pasiūlyme ir Protokole (Preliminariosios sutarties 2 priedas), arba perskaičiuotą (padidintą), jei Lietuvos Respublikos Vyriausybės nustatyta minimali mėnesinė alga buvo padidinta  po Konkurso pasiūlymų pateikimo.



VIII SKYRIUS 
PAGRINDINĖS SUTARTIES SUDARYMAS VYKDANT ATNAUJINTĄ TIEKĖJŲ VARŽYMĄSI 

39. Pirkėjas, atsiradus Paslaugų poreikiui, atsižvelgdamas į Preliminariosios sutarties IV skyriuje atsiradusias sąlygas ir šios sutarties 29 punkto aplinkybes, norėdamas sudaryti Pagrindinę sutartį vykdydamas Atnaujintą tiekėjų varžymąsi, suderinęs su Užsakovo nurodyta įstaiga 33 punkte nustatyta tvarka, atlieka šias procedūras: išsiunčia CVP IS priemonėmis Kvietimus, kuriuose nurodo: 
39.1. planuojamas pirkti Paslaugas, preliminarų jų kiekį, maksimalią pirkimui skirtą lėšų sumą ir kitą pasiūlymo pateikimui aktualią informaciją (jei yra); 
39.2. Atnaujinto tiekėjų varžymosi Pasiūlymų vertinimo kriterijų (kainos ir kokybės santykis). Atnaujinęs tiekėjų varžymąsi, Pirkėjas reikalauja Tiekėjų Pasiūlyme nurodyti Paslaugų įkainius (kurie neturi būti didesni, nei nurodyta Preliminariosios sutarties 2 priede). Vertinant Atnaujintam tiekėjų varžymuisi pateiktus Pasiūlymus, kokybės kriterijaus reikšmė bus taikoma tokia, kokią Tiekėjai pasiūlys Konkurse ir jos bus nurodytos Preliminariosios sutarties 2 priede - Protokole; 
39.3. pakankamą Pasiūlymų pateikimo terminą, per kurį Pirkėjui  turi būti pateikti Pasiūlymai. Šis terminas negali būti trumpesnis negu 3 darbo dienos nuo Kvietimo pateikimo Tiekėjui  laiko. Tiekėjų Pasiūlymus Pirkėjas CVP IS priemonėmis turi gauti iki nurodyto termino. Pasibaigus Pasiūlymų teikimo terminui gauti Tiekėjų Pasiūlymai laikomi pateiktais pavėluotai, t. y. Nepriimtinais pasiūlymais, ir atmetami; 
39.4. reikalavimą Tiekėjui patvirtinti, kad Europos bendrajame viešųjų pirkimų dokumente nurodyta informacija, informacija dėl Tarybos reglamente (ES) 2022/576 nustatytų sąlygų nebuvimo, kuri Konkurso metu pateikta Užsakovui, teikiant Pasiūlymą dėl Preliminariosios sutarties sudarymo, yra nepasikeitusi arba jei pasikeitusi, pateikti aktualią informaciją; 
39.5. kitas, Pirkėjo nuomone, svarbias ar tokiomis galinčias būti aplinkybes ar informaciją apie Pasiūlymų pateikimo, vertinimo ir (ar) Pagrindinės sutarties sąlygas, nekeičiant esminių Preliminariosios sutarties sąlygų. 
40. Atlikdamas Atnaujinto tiekėjų varžymosi procedūrą Pirkėjas užtikrina, kad Pasiūlymai išliktų konfidencialūs iki jų pateikimo termino pabaigos. 
41. Atnaujinto tiekėjų varžymosi metu kiekvienas Tiekėjas įsipareigoja pateikti Pirkėjui savarankišką Pasiūlymą. Tiekėjai neturi teisės Pirkėjui pateikti bendrų Pasiūlymų. 
42. Atnaujinto tiekėjų varžymosi metu Tiekėjų pateikti Pasiūlymai negali prieštarauti Konkursui pateiktiems Pasiūlymams, negali būti nurodyti didesni Paslaugų įkainiai nei Preliminariosios sutarties įkainiai, nurodyti Preliminariosios sutarties 2 priede, Tiekėjas privalo pateikti Pasiūlymą dėl visų Pirkėjo Kvietime nurodytų Paslaugų ir jų kiekių. Jei Atnaujinto tiekėjų varžymosi metu Tiekėjo pateikiamas Pasiūlymas yra palankesnis Pirkėjui, palyginti su Konkurso Pasiūlymu, tai nėra laikoma šiame punkte nurodytu prieštaravimu. 
43. Gavęs Tiekėjo paklausimą dėl Pirkėjo pateikto Kvietimo sąlygų ar reikalavimų, Pirkėjas įsipareigoja per protingą terminą CVP IS priemonėmis patikslinti ar paaiškinti Kvietime esančią informaciją. Rašytinis patikslinimas ar paaiškinimas turi būti pateikiamas visiems Tiekėjams. Pirkėjas, pateikęs šiame punkte nurodytus ar savo iniciatyva pateiktus patikslinimus ar paaiškinimus, turi teisę savo nuožiūra pratęsti Pasiūlymų pateikimo terminą. Apie tai raštu informuojami visi Tiekėjai. Jie turi teisę patikslinti Pirkėjui pateiktus Pasiūlymus. 
44. Kiekvienas Tiekėjas įsipareigoja užtikrinti, kad jo Atnaujinto tiekėjų varžymosi metu pateikto Pasiūlymo turinys netaptų žinomas kitiems Tiekėjams ar Tretiesiems asmenims. 
45. Pasibaigus Pasiūlymų dalyvauti Atnaujintame tiekėjų varžymesi pateikimo terminui, Pirkėjas atlieka šiuos veiksmus eilės tvarka: 
45.1. įvertina iki Kvietime nustatyto termino gautus Tiekėjų Pasiūlymus pagal Pirkėjo Kvietime nurodytą Pasiūlymų vertinimo kriterijų ir Preliminariojoje sutartyje nustatytą tvarką. Jei reikia, turi teisę CVP IS priemonėmis prašyti Tiekėjo (-ų) patikslinti neaiškų    (-ius) ar netikslų (-ius) Pasiūlymą (-us) ar atskiras jo (-jų) dalis; 
45.2. nustato Tiekėjų Pasiūlymų eilę ekonominio naudingumo mažėjimo tvarka, atmeta Nepriimtinus ir Netinkamus pasiūlymus, nustato laimėjusį Atnaujinto tiekėjų varžymosi Pasiūlymą pateikusį Tiekėją ir, pateikęs Tiekėjui kvietimą sudaryti Pagrindinę sutartį, šios sutarties 31 punkte nustatyta tvarka sudaro Pagrindinę sutartį. Pagrindinėje sutartyje nurodomi laimėjusiame Pasiūlyme nurodyti Paslaugų įkainiai. 
46. Su Tiekėju, nepateikusiu patvirtinimo dėl to, kad Europos bendrajame viešųjų pirkimų dokumente nurodyta informacija ir (ar) informacija dėl Tarybos reglamente (ES) 2022/576 nustatytų sąlygų nebuvimo, kuri buvo pateikta Konkurso metu, teikiant Pasiūlymą dėl Preliminariosios sutarties sudarymo, kuri Konkurso metu pateikta Užsakovui, teikiant Pasiūlymą dėl Preliminariosios sutarties sudarymo, yra nepasikeitusi arba, jei pasikeitusi, nepateikusiu aktualios informacijos arba pateikusiu duomenis, patvirtinančius, kad yra Tiekėjo pašalinimo pagrindai, nurodyti Konkurso sąlygose ir  (ar) yra Tarybos reglamente (ES) 2022/576 nustatytos sąlygos negali būti sudaroma Pagrindinė sutartis, t. y., toks Pasiūlymas laikomas Nepriimtinu ir turi būti atmestas. Jei nurodytų reikalavimų neatitikimas atsiranda ar paaiškėja po to, kai Tiekėjo Pasiūlymas pripažįstamas laimėtoju, su tokiu Tiekėju Pagrindinė sutartis gali būti sudaroma tik po to, kai jis pašalina reikalavimų neatitikimą Preliminariosios sutarties 50 punkte nustatyta tvarka. Jei reikalavimų neatitikimas per nustatytą terminą nepašalinamas, sudaryti Pagrindinę sutartį kviečiamas kitas Pasiūlymų eilėje esantis Tiekėjas. 
	47. Tiekėjas, dėl kurio kaltės buvo nutraukta sudaryta Pagrindinė sutartis, negali dalyvauti Atnaujintame tiekėjų varžymesi dėl tų pačių Paslaugų teikimo. 

IX SKYRIUS 
INFORMACIJOS PATEIKIMAS UŽSAKOVUI 

48. Tiekėjas, Užsakovui ir Užsakovo nurodytai įstaigai pareikalavus, ne vėliau kaip per 2 darbo dienas nuo prašymo gavimo dienos turi pateikti prašomą informaciją (ataskaitą) apie su kiekvienu Pirkėju per atitinkamą laikotarpį sudarytas Pagrindines sutartis, jų vertes ir kitus duomenis.

X SKYRIUS 
TIEKĖJŲ KONKURSO SĄLYGOSE NUMATYTŲ REIKALAVIMŲ ATITIKIMAS PRELIMINARIOSIOS SUTARTIES GALIOJIMO METU 

49. Kiekvienas iš Tiekėjų įsipareigoja:
49.1. užtikrinti, kad jis atitiks Konkurso sąlygose nustatytus kvalifikacinius, tiekėjo pašalinimo pagrindų nebuvimo, aplinkos apsaugos vadybos sistemos standartų (jei taikoma), Tarybos reglamente (ES) 2022/576 nustatytų sąlygų nebuvimo ir (ar) kitus reikalavimus Preliminariosios sutarties ir su jais sudarytos Pagrindinės sutarties (įskaitant įsipareigojimų dėl kokybės kriterijaus (jei Tiekėjui už socialinį kriterijų buvo paskirta daugiau nei 0 balų) vykdymą)  galiojimo metu;
49.2. Pirkėjui sudarius Pagrindinę sutartį, bet ne vėliau kaip per 3 (tris) darbo dienas nuo Pagrindinės sutarties įsigaliojimo, pateikti Pirkėjui Nurodytų darbuotojų sąrašą (vardus, pavardes, gimimo datas), jame nurodant jiems siūlomo mokėti darbo užmokesčio mėnesio medianą, kiekvieno darbuotojo funkcijas (pareigas) vykdant konkrečią Pagrindinę sutartį. Tiekėjo sąraše Nurodytų darbuotojų Mediana turi būti ne mažesnė, kaip nurodyta Preliminariosios sutarties 2 priede ir Protokole arba perskaičiuota (padidinta), jei Lietuvos Respublikos Vyriausybės nustatyta minimali mėnesinė alga buvo padidinta po Konkurso pasiūlymų pateikimo. Pagrindinės sutarties vykdymo metu, pasikeitus nurodytai informacijai (įskaitant ir jei Lietuvos Respublikos Vyriausybės nustatyta minimali mėnesinė alga buvo padidinta), Tiekėjas nedelsdamas privalo informuoti Pirkėją ir pateikti atnaujintą Nurodytų darbuotojų sąrašą (ši nuostata taikoma, jeigu Tiekėjui už socialinį kriterijų buvo paskirta daugiau kaip 0 balų);
49.3. visą Pagrindinės (-ių) sutarties (-čių) vykdymo laikotarpį mokėti Nurodytiems darbuotojams ne mažesnio dydžio, nei nurodyta Preliminariosios sutarties 2 priede ir Protokole arba jei Lietuvos Respublikos Vyriausybės nustatyta minimali mėnesinė alga buvo padidinta atitinkamu absoliučiu dydžiu eurais padidintą, darbo užmokesčio mėnesio Medianą ir atitinkamai pasirašyti susitarimą dėl perskaičiuotos Medianos su Užsakovu (ši nuostata taikoma, jeigu Tiekėjui už socialinį kriterijų buvo paskirta daugiau kaip 0 balų);
49.4. užtikrinti tinkamą asmens duomenų apsaugą, vadovaujantis Bendruoju duomenų apsaugos reglamentu;
49.5. Pagrindinės sutarties vykdymo metu ne rečiau kaip 1 (vieną) kartą kas 6 mėnesius, jei Pagrindinės sutarties Paslaugų teikimo trukmė ilgesnė kaip 6 mėnesiai nuo Pagrindinės sutarties įsigaliojimo, arba kartu su Paslaugų priėmimo–perdavimo aktu, jei Pagrindinės sutarties Paslaugų teikimo trukmė trumpesnė kaip 6 mėnesiai, be atskiro Pirkėjo prašymo pateikti Pirkėjui informaciją, gautą iš Valstybinio socialinio draudimo fondo valdybos prie Socialinės apsaugos ir darbo ministerijos, apie Tiekėjo Nurodytiems darbuotojams mokamo darbo užmokesčio mėnesio Medianą (ši nuostata taikoma, jeigu Tiekėjui už socialinį kriterijų buvo paskirta daugiau kaip 0 balų).
Jei Tiekėjas yra ne Lietuvos Respublikoje registruota įmonė, tai informaciją apie darbo užmokesčio medianą įmonėje turi būti išduota įgaliotos atitinkamos valstybės institucijos, o jei tokios institucijos nėra – įmonės vadovo (ši nuostata taikoma, jeigu Tiekėjui už socialinį kriterijų buvo paskirta daugiau kaip 0 balų).
Netesybos dėl įsipareigojimų, susijusių su socialinio kriterijaus taikymu, įskaitant ir atvejį, jeigu Nurodytų darbuotojų sąraše nebelieka darbuotojų (pvz., darbuotojai pakeičiami į asmenis, su kuriais nėra sudarytos darbo sutartys) ir su tuo susijusios pasekmės nustatytos Pagrindinėje sutartyje ir Preliminariosios sutarties 58.8 punkte (taikomos tuo atveju, jei Tiekėjui už socialinį kriterijų buvo paskirta daugiau kaip 0 balų). 
50. Tuo atveju, jei Tiekėjas neatitinka Konkurso sąlygose nustatytų kvalifikacinių reikalavimų, Tiekėjo pašalinimo pagrindų nebuvimo, kokybės vadybos sistemos ir (arba) aplinkos apsaugos vadybos sistemos standartų (jeigu taikomi), Tarybos reglamente (ES) 2022/576 nustatytų sąlygų nebuvimo ir (ar) kitų reikalavimų, Tiekėjas įsipareigoja savo iniciatyva pašalinti šį neatitikimą nedelsdamas, bet ne vėliau kaip per 10 darbo dienų nuo jo atsiradimo, ir raštu apie tai informuoti Užsakovą. Jei toks neatitikimas per nustatytą terminą nepašalinamas arba pašalinamas netinkamai, Užsakovas turi teisę nutraukti Preliminariąją sutartį su tokiu Tiekėju. 
51. Kiekvienas iš Tiekėjų įsipareigoja užtikrinti, kad sutartį vykdys tik tokią teisę turintys asmenys.

XI SKYRIUS 
PRELIMINARIOSIOS SUTARTIES ĮSIGALIOJIMAS, KEITIMAS IR NUTRAUKIMAS 

52. Preliminarioji sutartis įsigalioja: 
52.1. jei sudaroma elektroninė Preliminarioji sutartis, ji įsigalioja, kai Preliminariosios sutarties Šalys ją pasirašo kvalifikuotais elektroniniais parašais; 
52.2. jei Preliminarioji sutartis sudaroma pasirašant popierinį dokumentą, Preliminarioji sutartis įsigalioja, kai ją pasirašo Preliminariosios sutarties Šalys ir patvirtina antspaudais, jei antspaudą Preliminariosios sutarties Šalis turėti privalo. Popierinė Preliminarioji sutartis sudaroma tokiu vienodą teisinę galią turinčių egzempliorių skaičiumi, kiek yra Preliminariosios sutarties Šalių, kurių po 1 (vieną) tenka Užsakovui ir kiekvienam Tiekėjui.
Preliminarioji sutartis galioja 36 (trisdešimt šešis) mėnesius.
53. Preliminariosios sutarties sąlygos jos galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka. 
54. Preliminariosios sutarties galiojimo laikotarpiu Šalis, inicijuojanti Preliminariosios sutarties sąlygų pakeitimą, pateikia kitai Šaliai rašytinį prašymą keisti Preliminariosios sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Preliminariosios sutarties sąlygą kita Šalis motyvuotai atsako raštu per 10 darbo dienų. Šalims tarpusavyje susitarus dėl Preliminariosios sutarties sąlygų keitimo, šie pakeitimai įforminami rašytiniu susitarimu, kuris yra neatskiriama Preliminariosios sutarties dalis. Kai Preliminariosios sutarties keitimui pritaria ne visi Tiekėjai, pakeitimas galioja jį sudariusioms šalims, nesutikusiai šaliai Preliminariosios sutarties pakeitimai negalioja. Kai Preliminariosios sutarties keitimas aktualus tik vienam Tiekėjui, nes jis yra susijęs tik su jo įsipareigojimais (pvz. pasitelkiamas/keičiamas subtiekėjas, tikslinama Mediana), tokiu atveju susitarimas sudaromas tik su Užsakovu ir atitinkamu Tiekėju.
55. Preliminarioji sutartis, įspėjus prieš 14 kalendorinių dienų, gali būti bet kuriuo metu nutraukta Užsakovo rašytiniu susitarimu su Tiekėju  Lietuvos Respublikos teisės aktų nustatyta tvarka.
56. Kiekviena Šalis turi teisę vienašališkai nutraukti Preliminariąją sutartį, pranešusi kitai Šaliai raštu apie Preliminariosios sutarties nutraukimą prieš 14 kalendorinių dienų, jeigu kita Šalis neįvykdo arba netinkamai vykdo Preliminariąja sutartimi prisiimtus įsipareigojimus. Vienašališkai nutraukus Preliminariąją sutartį, kaltoji Šalis atlygina kitai Šaliai su Preliminariosios sutarties nutraukimu susijusius nuostolius. 
57. Užsakovas turi teisę vienašališkai nutraukti Preliminariąją sutartį VPĮ 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų. 
58. Užsakovas gali bet kuriuo šiame punkte išvardytu atveju arba aplinkybėmis, prieš                  14 (keturiolika) kalendorinių dienų apie tai pranešęs Tiekėjui, nutraukti Preliminariąją sutartį dėl šių esminių Preliminariosios sutarties pažeidimų:
58.1. Tiekėjas vienašališkai pakeičia ar pasitelkia naujus subtiekėjus, apie tai neinformavęs Užsakovo ir tokio pakeitimo neįforminęs susitarimu dėl Preliminariosios sutarties pakeitimo;
58.2. dėl Tiekėjo kaltės nutraukus bent 1 (vieną) Pagrindinę sutartį;
58.3. Tiekėjas daugiau kaip 2 (du) kartus pažeidžia įsipareigojimą sudaryti Pagrindinę sutartį (nepateikė Pasiūlymo dalyvauti Atnaujintame tiekėjų varžymesi Preliminariosios sutarties VIII skyriuje nustatyta tvarka ir (ar) jei Pasiūlymas dalyvauti Atnaujintame tiekėjų varžymesi pateiktas nesilaikant Kvietime nurodytų reikalavimų, t. y. pateiktas Nepriimtinas ar Netinkamas pasiūlymas (pvz., pateiktas pasiūlymas ne dėl viso Paslaugų kiekio, nepateikti nurodyti dokumentai ir pan., Tiekėjas nepatikslino, nepaaiškino, neištaisė nustatytų Pasiūlymų trūkumų ar neaiškumų ir (ar) Pasiūlymas dalyvauti Atnaujintame tiekėjų varžymesi neatitinka Preliminariosios sutarties 42 punkto reikalavimų ir (ar) atsisakė sudaryti Pagrindinę sutartį po to, kai buvo pakviestas ją sudaryti Preliminariosios sutarties 28 ir 29 punktuose nustatyta tvarka);
58.4. Tiekėjas netinkamai pašalina ar nepašalina neatitikimų, nurodytų Preliminariosios sutarties 50 punkte;
58.5. Tiekėjui per nustatytą terminą nesumokėjus Preliminariosios sutarties 31 punkte pareikalautos baudos – 10 (dešimt) proc. nuo numatomos sudaryti pradinės Pagrindinės sutarties vertės be PVM dydžio;
58.6. Tiekėjas vienašališkai, be išankstinio Užsakovo sutikimo, pakeičia jungtinės veiklos sutartimi nustatytą partnerį;
58.7. paaiškėja kitos aplinkybės, patvirtinančios, kad Tiekėjas (-i) negalės tinkamai vykdyti įsipareigojimo sudaryti Pagrindines sutartis ir (ar) neturės galimybės, pajėgumų ar dėl kitų priežasčių negalės tinkamai teikti Paslaugų;
58.8. Tiekėjas daugiau kaip 2 (dviejose) Pagrindinėse sutartyse nevykdo įsipareigojimų, susijusių su Mediana;
58.9. Tiekėjas pažeidžia Preliminariosios sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
58.10. Tiekėjas iš esmės pažeidė kitas Preliminariojoje sutartyje pateiktas garantijas.
59. Jei dalis Preliminariosios sutarties teisės aktų nustatyta tvarka būtų pripažinta negaliojančia, likusi jos dalis galioja ir Šalių turi būti vykdoma, jei tolesnis jos vykdymas yra įmanomas.  
60. Preliminariosios sutarties nutraukimas su vienu iš Tiekėjų nenutraukia Preliminariosios sutarties su kitais ir (ar) kitu Tiekėju galiojimo. 
61. Šalis gali būti visiškai ar iš dalies atleidžiama nuo atsakomybės dėl nenugalimos jėgos (force majeure) (taip, kaip ji suprantama pagal Lietuvos Respublikos civilinį kodeksą), jeigu Šalis, dėl nenugalimos jėgos aplinkybių negalinti tinkamai vykdyti Preliminariosios sutarties, nedelsdama, bet ne vėliau kaip per 3 (tris) darbo dienas pranešė kitai Šaliai apie atsiradusias kliūtis ir jų poveikį sutartinių įsipareigojimų vykdymui. 

XII SKYRIUS
ŠALIŲ ATSAKOMYBĖ, PRELIMINARIOSIOS SUTARTIES VYKDYMO UŽTIKRINIMAS

62. Nutraukus Preliminariąją sutartį dėl 58 punkte nurodytų priežasčių, Tiekėjas įsipareigoja sumokėti Užsakovui 5 proc. baudą nuo pradinės Preliminariosios sutarties vertės.
63. Jei Tiekėjas atsisako dalyvauti Neatnaujintame/Atnaujintame tiekėjų varžymesi be pateisinamų priežasčių ar pasirašyti Pagrindinę sutartį, ar pateikia Nepriimtinus ar Netinkamus pasiūlymus, kaip nurodyta šios sutarties 58 punkte, Pirkėjas kiekvienu atveju reikalauja iš Tiekėjo sumokėti 10 (dešimt) procentų baudą, skaičiuojant atitinkamai nuo planuojamų įsigyti Paslaugų bendros sumos, apskaičiuotos taikant Tiekėjo Preliminariosios sutarties įkainius. 
64. Tiekėjo atsisakymo dalyvauti Neatnaujintame/Atnaujintame tiekėjų varžymesi pateisinamos priežastys gali būti, jei Tiekėjas su Pirkėju (-ais) yra sudaręs ir vykdo Pagrindinę (-es) sutartį (-is), kuriai (-ioms) vykdyti naudojamas autobusų skaičius ir Pirkėjo kvietime nurodytoms Paslaugoms teikti reikalingas autobusų kiekis viršija vienu metu Paslaugoms teikti reikiamą Tiekėjo turimą autobusų skaičių ir (arba) Neatnaujintame tiekėjų varžymęsi, pagal Preliminariosios sutarties 28.2 p. Paslaugos turi būti pradėtos teikti skubiai, t.y., nustatytas terminas trumpesnis kaip 12 valandų ir Tiekėjas dėl to nėra davęs sutikimo.
65. Preliminariosios sutarties nutraukimas neatleidžia Šalių nuo baudų / delspinigių, apskaičiuotų iki Preliminariosios sutarties nutraukimo, mokėjimo ir (ar) Šalių patirtų nuostolių, atsiradusių Tiekėjui nevykdant Preliminariojoje sutartyje / Pagrindinėje sutartyje nustatytų įsipareigojimų ir (ar) nesilaikant galiojančių teisės aktų reikalavimų, atlyginimo. 
66. Tiekėjui netinkamai vykdant savo sutartinius įsipareigojimus, Pirkėjas, neapribodamas kitų Preliminariojoje sutartyje / Pagrindinėje sutartyje ir įstatymuose numatytų savo teisių gynimo priemonių taikymo galimybių, turi teisę už sutartinių įsipareigojimų nevykdymą ar netinkamą vykdymą taikyti vienašalį išskaitymą iš visų pagal Pagrindinę sutartį Tiekėjui mokėtinų sumų (pranešant apie tai Tiekėjui raštu) nurodytoms netesyboms ir visiems savo patirtiems nuostoliams padengti. Ši nuostata galioja nepaisant Preliminariosios sutarties / Pagrindinės sutarties nutraukimo ir kitų sankcijų taikymo. 
67. Pirkėjas bet kuriuo Pagrindinės sutarties vykdymo metu gali  ir pats patikrinti, ar Tiekėjas laikosi 49.3 papunktyje nurodyto įsipareigojimo, ir kreiptis į kompetentingas institucijas (Valstybinio socialinio draudimo fondo valdyba prie Socialinės apsaugos ir darbo ministerijos), kad gautų visą reikiamą informaciją apie mokamo darbo užmokesčio mėnesio Medianą Nurodytiems darbuotojams. Jeigu Valstybinio socialinio draudimo fondo valdyba prie Socialinės apsaugos ir darbo ministerijos Pirkėjui nepateikia prašomos informacijos, informaciją Pirkėjui apie Tiekėjo Nurodytiems darbuotojams mokamo darbo užmokesčio mėnesio Medianą turi pateikti pats Tiekėjas, prieš tai kreipęsis į minėtą instituciją dėl Pirkėjo prašomos informacijos išdavimo.
 Netesybos dėl įsipareigojimų, susijusių su socialinio kriterijaus taikymu, įskaitant ir atvejį, jeigu Nurodytų darbuotojų sąraše nebelieka darbuotojų (pvz., darbuotojai pakeičiami į asmenis, su kuriais nėra sudarytos darbo sutartys) ir su tuo susijusios pasekmės nustatytos Pagrindinėje sutartyje ir Preliminariosios sutarties 58.8 punkte (taikomos tuo atveju, jei Tiekėjui už socialinį kriterijų buvo paskirta daugiau kaip 0 balų). 

68. Kitos Šalių atsakomybę reglamentuojančios nuostatos bus nurodytos Pagrindinėje sutartyje.

XIII SKYRIUS
ŠALIŲ GINČŲ SPRENDIMAS

69. Šalys sieks, kad visi ginčai, nesutarimai ir pretenzijos, kurios gali kilti dėl Preliminariosios sutarties galiojimo, vykdymo, taikymo ir (ar) aiškinimo, būtų sprendžiami Šalių geranoriškomis derybomis.
70. Jei tarp Šalių kilusio ginčo nepavyksta išspręsti derybomis per mėnesį nuo vienos iš Šalių rašytinio kreipimosi (kvietimo derėtis, pretenzijos, prašymo pašalinti pažeidimus ir pan.), toks ginčas bus sprendžiamas Lietuvos Respublikos teismuose Lietuvos Respublikos teisės aktų nustatyta tvarka. Šalių susitarimu teismingumas nustatomas pagal Užsakovo buveinės adresą. 

XIV SKYRIUS 
ŠALIŲ SUSIRAŠINĖJIMAS 

71. Šalių siunčiami pranešimai laikytini pateiktais, jei jie yra pateikti paštu, elektroniniu paštu, įteikiami asmeniškai Preliminariosios sutarties Šalių adresais, nurodytais Preliminariojoje sutartyje. Jei adresatas praneša apie pasikeitusį adresą, visi dokumentai privalo būti pristatomi (siunčiami) naujuoju adresu. 
72. Šalių atstovai, kuriems turi būti adresuojami visi su Preliminariosios sutarties vykdymu susiję oficialūs Šalių pranešimai: 
Užsakovo atstovas – Kauno miesto savivaldybės administracijos Švietimo skyriaus atstovas (nurodyti vardą, pavardę, pareigas, el. paštą, telefoną);
Užsakovo nurodytos įstaigos – Kauno švietimo inovacijų centro – atstovas (nurodyti vardą, pavardę, pareigas, el. paštą, telefoną).
Tiekėjų atstovai:
1. 
2. 
3. 
73. Šalys įsipareigoja iš anksto viena kitą informuoti raštu apie oficialių asmenų kontaktus ar kontaktinių ir kitų duomenų pasikeitimą. Apie Šalių buveinės adreso, pavadinimo, banko sąskaitos ar kitų Preliminariojoje sutartyje pateiktų duomenų pasikeitimą kiekviena iš Šalių įsipareigoja pranešti kitai Šaliai raštu ne vėliau kaip per 5 darbo dienas nuo atitinkamų duomenų pasikeitimo. Šis pranešimas tampa neatskiriama Preliminariosios sutarties dalimi. 

XV SKYRIUS 
BAIGIAMOSIOS NUOSTATOS 

74. Jei Tiekėjas veikia jungtinės veiklos (partnerystės) pagrindu, partneriai yra solidariai atsakingi už Preliminariosios sutarties / Pagrindinės sutarties nuostatų vykdymą pagal Lietuvos Respublikos įstatymus ir kitus teisės aktus. Jungtinės veiklos sutartimi nustatytų partnerių pakeitimas yra laikomas Preliminariosios sutarties pakeitimu, o jų pakeitimas be išankstinio rašytinio Užsakovo sutikimo – esminiu Preliminariosios sutarties pažeidimu. 
75. Preliminariajai sutarčiai, sprendžiant jos galiojimo, vykdymo, taikymo ir aiškinimo klausimus, taikomi Lietuvos Respublikos teisės aktai.
76. Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti teisės aktų nustatyta tvarka.
78. Pirkimas laikomas žaliuoju pirkimu, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas), patvirtinto Lietuvos Respublikos aplinkos ministro 2011 birželio 28 d. įsakymu Nr. D1-508 4.4.4 p. Pirkimo vykdytojas savarankiškai nustatė aplinkos apsaugos kriterijus (Tvarkos aprašo 4.4.4.3 p.), nes Paslaugų teikimui nustatytas reikalavimas naudoti mažiau taršius automobilius, tai yra atitinkančius ne mažesnį kaip Euro VI teršalų išmetimo standartą (arba lygiavertį) arba transporto priemonės turi naudoti alternatyvius degalus ar energijos šaltinius (pavyzdžiui, naudoti degalus iš atsinaujinančių energijos išteklių, būti varoma elektros energija, vandenilio dujomis, sintetiniais degalais ar parafininiu kuru, suslėgtomis ar suskystintomis gamtinėmis dujomis ir kt.), išskyrus skystųjų biodegalų ir degalų mišinius.
79. Kauno miesto savivaldybės administracijos direktoriaus 2017 m. liepos 5 d. įsakymu Nr. A-2583 „Dėl asmenų, atsakingų už sutarčių vykdymą, sutarčių ir jų pakeitimų paskelbimą, paskyrimo“ paskirtas atsakingu : 
už Preliminariosios sutarties vykdymą ir jos pakeitimų paskelbimą – Švietimo skyriaus vedėjas. 
80. Prie Preliminariosios sutarties pridedami priedai ir dokumentai: 
80.1. Keleivių pervežimo Kauno mieste paslaugų pirkimo pagrindinės sutarties projektas (1 priedas), ..... l.; 
80.2. Tiekėjų Konkurso pasiūlymai su užpildytomis techninėmis specifikacijomis (pridedami kiekvieno Tiekėjo atskirai) ir Kauno miesto savivaldybės administracijos Viešojo pirkimo komisijos 202.. m. .................................... d. posėdžio protokolo išrašas Nr. ...................... (2 priedas) ..... l.;
80.3. Kvietimo į atnaujintą varžymąsi forma su priedais (3 priedas), ..... l.;
	80.4. Subteikėjų ir subteikėjams perduodamų teikti paslaugų sąrašas (-ai) (pridedamas (-i), jei yra pasitelkiami subteikėjai). 

XVI SKYRIUS 
ŠALIŲ ADRESAI IR KITI REKVIZITAI 

Užsakovas

Kauno miesto savivaldybės administracija 
Laisvės al. 96, 44251 Kaunas 
Juridinio asmens kodas 188764867
A. s. LT444010042500010078
Luminor Bank AS Lietuvos skyrius

(Pareigos)
_____________
(parašas)	
______________
(Vardas, pavardė)


Tiekėjai

Tiekėjas
Pavadinimas ........................................
Buveinės adresas .................................
Juridinio asmens kodas .......................
PVM mokėtojo kodas LT ....................
A. s. LT................................................
Bankas .................................................

(Pareigos)
_____________
(parašas)	
______________
(Vardas, pavardė)


Tiekėjas
Pavadinimas .......................................
Buveinės adresas ................................
Juridinio asmens kodas ......................
PVM mokėtojo kodas LT...................
A. s. LT...............................................
Bankas .................................................

(Pareigos)
_____________
(parašas)	
______________
(Vardas, pavardė)


Tiekėjas
Pavadinimas .........................................
Buveinės adresas ..................................
Juridinio asmens kodas ........................
PVM mokėtojo kodas LT .....................
A. s. LT.................................................
Bankas ...................................................

(Pareigos)
_____________
(parašas)	
______________
(Vardas, pavardė)
